
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                      „Samoborček“

KLASA: 024-08/22-003/1159
URBROJ: 251-13-11-16-22-3
Zagreb, 14. lipanj 2022.
Z A P I S N I K

sa 14. sjednice Vijeća Mjesnog odbora „Samoborček“, održane 14. lipnja 2022. s početkom u 19,00 sati, u prostoru Mjesnog odbora „Samoborček“, Nova cesta 37.

Prisutni članovi Vijeća: Alma Smojver, Ana Legčević, Maja Đuroković, Noah Kraljević, Dario Karlovčan, Ivan Maksan, Nikolina Rajković

Predsjednica Vijeća Mjesnog odbora „Samoborček“ utvrđuje da je na sjednici prisutno 7 od ukupno 7 članova Vijeća, pa Vijeće može pravovaljano raspravljati i odlučivati.

Predsjednica predlaže verifikaciju zapisnika s 13. sjednice.
Vijeće JEDNOGLASNO prihvaća zapisnik s 13. sjednice.

Predsjednica predlaže:
	                       DNEVNI RED

       1.  Prijedlog zaključka o povremenom korištenju prostora po zahtjevu Udruge „Amazonas“
       2.  Aktualna problematika
       3.  Pitanja, prijedlozi i obavijesti.

koji je prihvaćen JEDNOGLASNO.

Ad. 1. Prijedlog zaključka o povremenom korištenju prostora po zahtjevu Udruge „Amazonas“
           
           Predsjednica otvara raspravu, u kojoj sudjeluju svi članovi vijeća, zaključuje raspravu.
           Vijeće Mjesnog odbora „Samoborček“ JEDNOGLASNO donosi 

Z A K LJ U Č A K
(u privitku zapisnika)

Ad. 2. Aktualna problematika 

           Predsjednica obavještava članove vijeća o ponovnim problemima s bukom iz prostora Peron16/ Avant 
           Garden u Magazinskoj ulici 16. Zadnja dva vikenda prije sjednice, građani Nove ceste 1 su pozivali 
           policiju više puta i radili prijave Državnom inspektoratu budući da navedeni objekt nema dozvolu za 
           ugostiteljsku djelatnost, između ostalog.
           Članu vijeća Ivanu Maksanu je žao da nitko od građana kojima je upućen poziv da dođu nije stigao,
           smatra da mi možemo dati sve od sebe, ali da je važno da građani participiraju. 
           Članica vijeća Nina Rajković smatra da moramo organizirati sjednicu s predstavnicima drugih mjesnih 
           odbora s područja Trešnjevke i uz Predsjednika Vijeća Gradske četvrti, ali i predstavnicima Grada.
           Ostali članovi Vijeća pozdravljau tu ideju.
           Predsjednica smatra da se pod hitno moraju dati dozvole na uvid članovima vijeća jer je posve nejasno 
           kako i na koji način navedeni objekt može raditi i nejasno je je li to moguće samo na osnovu ugovora s 
           HŽ-om. Smatra da moramo poslati zahtjeve na više adresa, ali član vijeća Ivan Maksan prije toga želi 
           provjeriti s Ministarstvom graditeljstva jesu li izdane s njihove strane ikakve dozvole i  da li je eventualno
           u tijeku izdavanje. Vijeće odgađa ikakvu odluku dok se ne provjere ti procesi.
        Predsjednica izvješćuje da je dan prije na poziv građana Juraja Glasnovića iz Ulice Otona Kučere izašla 
        provjeriti što se dešava s parcelom iza pivnice „Budweiser“, zapadni dio parka između Ulice Otona Kučere
        i Pasarićeve ulice, a budući da su se taj dan tamo pojavili bageri i krenuli krčiti zaraslu parcelu.
        Navodno je ugostiteljski objekt tražio čišćenje zbog smeća, korova i štakora, ali fotografije s terena
        svjedoče da je moguće da se tamo ipak možda uređuje terasa ili parking.
        Predsjednica obavještava da je poslala e-mail na Predsjednika VGČ i općinu i zahtijevala hitan izlazak
        komunalnih redara, ali da nije dobila povratnu informaciju. 
        Član vijeća Ivan Maksan smatra da bi Vijeće Mjesnog odbora trebalo biti obaviješteno od Grada odnosno 
        nadležnog Gradskog ureda, pravovremeno, o svakom zahvatu i intervenciji na području mjesnog odbora, a 
        koje može rezultirati promjenama na javnim površinama ili na objektima od javnog interesa.
        Članovi vijeća smatraju kako je to nužno da bi mogli smisleno raditi, te očekuje što hitniji zapisnik od 
        komunalnih redara. 
        Članica vijeća Nina Rajković izvješćuje kako su stanari Ulice Otona Kučere od borja 38 do 64 (bez broja 
        58) napravili odličan prijedlog za postavljanje spremnika za otpad i pripadajućim intervencijama na ulice.
        Vijeće Mjesnog odbora pozdravlja tu akciju i prijedlog i jednoglasno podržava inicijativu i prijedlog kao 
        takav i predlaže Gradu da to prihvati. 

Ad. 3. Pitanja, prijedlozi i obavijesti 

          Članica vijeća Nina Rajković izvješćuje da Sandra Glavočić iz Ulice Otona Kučere traži klamerice za 
          bicikle, stiglo na e-mail mjesnog odbora.
          Predsjednica izvješćuje o sastanku koordinacije predsjednika Vijeća Gradske četvrti Trešnjevka-sjever i 
          uputi da se u srpnju donese Plan malih komunalnih  akcija.
          Članica vijeća Nina Rajković smatra da bi u prostorijama mjesnog odbora trebali imati kartu mjesnog 
          odbora. 
          Član vijeća Dario Karlovčan pita kada je dan našeg mjesnog odbora, kako bi se moglo organizirati nešto
          u prostoru na taj dan.
          
          Sjednica je završila u 20.30 sati.

         ZABILJEŽIO

         Noah Kraljević                                                                                                                Predsjednica
Vijeća Mjesnog odbora
          ”Samoborček”

